News Update: เงินเฟ้ออังกฤษพุ่งอีก 9.1% สูงสุดรอบ 40 ปี ดันวิกฤติค่าครองชีพรุนแรงขึ้น BoE คาดเงินเฟ้อ ต.ค. พุ่งเกิน 11% แน่นอน - FINNOMENA
เงินเฟ้ออังกฤษ พ.ค. พุ่ง 9.1% แตะระดับสูงสุดรอบ 40 ปี จากราคาอาหารและพลังงานที่ยังคงสูงขึ้นต่อเนื่อง ดันวิกฤติค่าครองชีพรุนแรงขึ้น
22 มิ.ย. 2565

เงินเฟ้ออังกฤษ พ.ค. พุ่ง 9.1% แตะระดับสูงสุดรอบ 40 ปี จากราคาอาหารและพลังงานที่ยังคงสูงขึ้นต่อเนื่อง ดันวิกฤติค่าครองชีพรุนแรงขึ้น
ดัชนี CPI เดือน พ.ค. +9.1% (YoY) เพิ่มขึ้นจากเดือน เม.ย. ที่ 9% สูงสุดนับตั้งแต่เก็บข้อมูลในปี 1989 และเป็นตัวเลขที่ใกล้เคียงกับระดับสูงสุดในปี 1982 ที่อังกฤษเผชิญกับภาวะเศรษฐกิจถดถอย อัตราดอกเบี้ยพุ่งสูง และเกิดปัญหาผิดนัดชำระหนี้จำนวนมาก
นอกจากนี้ CPI ยังเพิ่มขึ้น 0.7% จากเดือนที่แล้วแต่ลดลงจากเดือน เม.ย.ที่ 2.5% ขณะที่ดัชนีราคาผู้บริโภคทีรวมถึงดัชนีราคาบ้านและที่ดิน (CPIH) อยู่ที่ 7.9% เพิ่มขึ้นจาก 7.8% ในเดือน เม.ย.
โดยสำนักงานสถิติแห่งชาติอังกฤษคาดการณ์ว่า เงินเฟ้อจะสูงขึ้นต่อเนื่องใกล้เคียงกับระดับสูงสุดในปี 1982 แต่คาดการณ์ลดลงจากระดับ 11% ในเดือน ม.ค. เหลือประมาณ 6.5% ในเดือน ธ.ค.
สัดส่วนสำคัญที่ทำให้เงินเฟ้อสูงขึ้นมาจากบริการด้านที่อยู่อาศัย ค่าไฟฟ้า ค่าก๊าซ ค่าเชื้อเพลิงควบคู่ไปกับการขนส่ง รวมถึงราคาอาหารและเครื่องดื่มไม่มีแอลกอฮอล์ที่พุ่งสูงขึ้นเมื่อเทียบกับการลดลงในปีที่แล้ว ที่ดันให้ทั้งดัชนี CPI และ CPIH พุ่งสูงขึ้น
เงินเฟ้อที่สูงขึ้นอย่างต่อเนื่องกำลังสร้างแรงกดดันให้กับแบงก์ชาติอังกฤษ (BoE) ที่เพิ่งประกาศขึ้นดอกเบี้ยเป็นครั้งที่ 5 ติดต่อกันในสัปดาห์ที่แล้ว อยู่ที่ระดับ 1.25% สูงสุดในรอบ 13 ปี โดย BoE คาดว่าดัชนี CPI จะมากกว่า 11% ในเดือน ต.ค.
อ้างอิง: https://www.cnbc.com/2022/06/22/uk-inflation-hits-new-40-year-high-of-9point1percent-as-food-and-energy-price-surge-persists.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
อังกฤษ
เงินเฟ้อ
เงินเฟ้ออังกฤษ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA